На основу чл. 21. и 45. Закона о референдуму и народној иницијативи („Службени гласник РС“, бр. 111/21 и 119/21),

 Републичка изборна комисија, на седници одржаној 4. фебруара 2022. године, донела је

**О Д Л У К У**

**О ДОПУНИ ОДЛУКЕ О НАКНАДИ ИНСТРУКТОРИМА ЗА РАД НА СПРОВОЂЕЊУ ОБУКА ЛИЦА КОЈА ЋЕ БИТИ ИМЕНОВАНА ЗА ЧЛАНОВЕ ГЛАСАЧКИХ ОДБОРА ЗА СПРОВОЂЕЊЕ РЕПУБЛИЧКОГ РЕФЕРЕНДУМА**

 1. У Одлуци о накнади инструкторима за рад на спровођењу обука лица која ће бити именована за чланове гласачких одбора за спровођење републичког референдума 02 Број: 400-25/22 од 8. јануара 2022. године, у тачки 1. после става 1. додаје став 2. који гласи:

 „Под спроведеном обуком у смислу става 1. ове тачке сматра се једна или више обука којима је у збиру присуствовало најмање 20 а највише 30 полазника.“.

 2. О спровођењу ове одлуке стараће се секретар Републичке изборне комисије.

 3. Ова одлука ступа на снагу даном доношења.

02 Број: 400-25/22

У Београду, 4. фебруара 2022. године

**РЕПУБЛИЧКА ИЗБОРНА КОМИСИЈА**

 ПРЕДСЕДНИК

 Владимир Димитријевић